Aalborg er den by i Danmark, hvor der er flest tilfælde af kønssygdommen klamydia per unge indbygger. Det viser nye tal fra Sex & Samfund. I 2021 var der 36,9 klamydiatilfælde per 1.000 unge i alderen 15-29 år i Aalborg. Det er den højeste koncentration af klamydiatilfælde i hele landet. Det er ikke kun i Aalborg, hvor det står slemt til. Region Nordjylland scorer også højest af alle regioner. Her er samme tal på 31,9. De byer i Nordjylland som følger trop efter Aalborg er Hjørring (33,1), Morsø (28,8) og Brønderslev-Dronninglund (28,8). Rekordhøjt antal På landsplan stiger antallet af tilfælde også. I 2021 var der 31.430 tilfælde af klamydia i aldersgruppen 15-29 år, og det er det højeste antal nogensinde. - Det er bekymrende, at danske unge igen slår denne kedelige rekord. Men endnu mere bekymrende er det, at mange er smittede uden at vide det, siger Majbrit Berlau, generalsekretær i Sex & Samfund.

Referat:
Det er en kedelig titel, som Aalborg og resten af Nordjylland har fået.